CELEX: 62020TN0625
Language: mt
Date: 2020-10-05 00:00:00
Title: Kawża T-625/20: Rikors ippreżentat fil-5 ta’ Ottubru 2020 – Les Mousquetaires u ITM Enterprises vs Il-Kummissjoni

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/60
            
         
      Rikors ippreżentat fil-5 ta’ Ottubru 2020 – Les Mousquetaires u ITM Enterprises vs Il-Kummissjoni
      (Kawża T-625/20)
      (2020/C 433/75)
      Lingwa tal-kawża: il-Franċiż
      
         Partijiet
      
      
         Rikorrenti: Les Mousquetaires (Pariġi, Franza) u ITM Enterprises (Pariġi) (rappreżentanti: N. Jalabert-Doury u K. Mebarek, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni bid-data tat-23 ta’ Lulju 2020 dwar proċedura ta’ applikazzjoni tal-Artikolu 18(3) tar-Regolament tal-Kunsill (KE) Nru 01/2003 (Każ AT.40466 – Alliance Casino u Intermarché);
               
            
                  —
               
               
                  tikkundanna lill-Kummissjoni Ewropea għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw motiv uniku bbażat fuq il-ksur tad-dritt għal rikors effettiv, tal-Artikolu 18(3) tar-Regolament tal-Kunsill (KE) Nru 1/2003 tas-16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli [101 u 102 TFUE] (ĠU Edizzjoni Speċjali bil-Malti, Kapitolu 8, Vol. 2, p. 205) u tan-nuqqas ta’ bażi legali, sa fejn id-deċiżjoni kkontestata timponi fuq ir-rikorrenti li jidentifikaw laqgħat u li jikkomunikaw mill-ġdid partijiet diġà mifhuma mill-Kummissjoni u wara invalidati mill-Qorti Ġenerali tal-Unjoni Ewropea.